Vera Flück

D **Vera Flück** (* 30. Jänner 1994 z Bärn) isch e Schwyzer Schauspiileri.

## Lääbe
D Vera Flück isch z Schwarzeburg un z Bärn ufgwagse. Anne 2012 het si am Inselspital Bärn e Uusbildig zur Fachfrau Gsundhait abgschlosse un hat derno fir chuurzi Zyt in dr Gsundhaitspflääg gschafft. Si het nocherdani d Beruefsmaturiteetsschuel absolviert un isch e baar Moonet lang fir e Sproochufenthalt uf London gange. Si isch langi Zyt aktiiv Mitgliid vun ere Pfaadfindergruppe gsii.

Anne 2014 isch si uf Minche zooge. Vu Augschte 2014 bis Juli 2018 het si an dr deertige Otto-Falckenberg-Schuel Schauspiel studiert. In dr Zyt vu irem Stuudium isch si as Gascht an dr Münchner Kammerspiele ufdrätte, u.&nbsp;a. in dr Produktzioone «Klein Zaches mein Zinnober» (Reschy: Wiebke Puls), «Das Pulverfass» (Reschy: Katharina Bianca Mayrhofer) un «Der Bus» (Reschy: Katharina Bianca Mayrhofer).

Aafangs 2018 het si as Huushälteri Darja näbe Claudius Körber, Fritz Fenne un Robert Hunger-Bühler zue dr Bsetzig vu «Hundeherz», ere Biineadapzioon vu dr glyychnamige Verzellig vum Michail Bulgakow vum Reschisseer Alvis Hermanis, im «Pfaue» vum Schauspiilhuus Züri gsii. Anne 2018 het mer si am Schauspiilhuus Züri au in dr Schauspiilprodukzioon «Sweatshop – Deadly Fashion», eme Theateroobe iber di globaal Moodiinduschty, chenne sää, wu si unter dr Reschy vum Sebastian Nübling «im großartigen Wisch-und-Kauf-Rausch» dr modäärn «Homo Zalando» daargstellt het.

In dr Spiilzyt 2018/19 isch d Flück fescht Ensemblemitglied am Schauspiilhuus Züri gsi. Deert het si in ire eerschte Premieereprodukzioon dr Rolli Maurizio di Mauro im Chinder- un Familietheaterstuck «Der satanarchäolügenialkohöllische Wunschpunsch» noch em Roman vum Michael Ende gspiilt.

2019/20 het si im Schauspiel Köln in «Jungfrau von Orleons» (Reschy: Pinar Karabulut) un in «Schwarzwasser» (Reschy: Stefan Bachmann) gspiilt.

Syt dr Saison 2020/21 isch si fescht Ensemblemitgliid am Theater Baasel. Deert het si in «Metamorphosen» (Reschy: Antú Romero Nunes) gspiilt, 2021 spiilt si in «The Square» (Reschy: Tom Kühnel).

Dr Vera Flück isch Feerderbryysdreegeri un doppleti Bryysdreegeri vum Studiebryys vum Migros-Kulturprozent.

## Filmografy (Uuswaal)
* 2018: *Va-t'en, dit-elle* (Churzfilm)
* 2018: *Alles ist Gut* (Kinofilm)
* 2018: *Der Bestatter: Der Unbestechliche* (Fäärnsehserie, Stapfle 6, Episood 5)
* 2019: *Seitentriebe* (Fäärnsehserie, Stapfle 2)
* 2019: *Bruno Manser – Die Stimme des Regenwaldes* (Kinofilm)
* 2019: *Moskau Einfach!* (Kinofilm)
* 2020: *99 MOONS* (Kinofilm)

## Theater
* 2015: *Der Bus* (Jasmin), Münchner Kammerspiele, Reschy: Katharina Bianca Mayrhofer
* 2016: *Das Pulverfass* (Andrej un Gele), Münchner Kammerspiele, Reschy: Katharina Bianca Mayrhofer
* 2017: *Don Quijote - Live Hörspiel,* Münchner Kammerspiele, Reschy: Frauke Poolman
* 2017: *Klein Zaches mein Zinnober* (Rosabelverde), Münchner Kammerspiele, Reschy: Wiebke Puls
* 2017: *Zorn – Lieder und Geschichten,* Münchner Kammerspiele, Reschy: Georgette Dee, Heinz-Peter Lange
* 2018: *Hundeherz* (Darja), Schauspiilhuus Züri, Reschy: Alvis Hermanis
* 2018: *Sweatshop – Deadly Fashion,* Schauspiilhuus Züri, Kaserne Basel, Jung Theater Basel, Reschy: Sebastian Nübling
* 2018: *Der satanarchäolügenialkohöllische Wunschpunsch* (Maurizio di Mauro), Schauspiilhuus Züri, Reschy: Christina Rast
* 2019: *Versetzung *(Kathleen Rupp / Inga Römmelt), Schauspiilhuus Züri, Reschy: Clara Dobbertin
* 2019: *Der Reisende,* Schauspiilhuus Züri, Reschy: Manon Pfrunder
* 2020: *Schwarzwasser,* Schauspiel Köln, Reschy: Stefan Bachmann
* 2020: *Jungfrau von Orleons,* Schauspiel Köln, Reschy: Pinar Karabulut 
* 2020: *Metamorphosen,* Theater Baasel, Reschy: Antú Romero Nunes
* 2021: *The Square,* Theater Baasel, Reschy: Tom Kühnel

## Heerspiil
* 2019: *Schweizer Radio Tatort - „Der dunkle Kongress“* vu Berger, Cavelty un Holliger, SRF / ARD, Roll: Alva, Reschy: Susanne Janson
* 2020: *Schweizer Radio Tatort- „Das dritte Ohr“* vu Berger, Cavelty un Holliger, SRF / ARD, Roll: Alva, Reschy: Susanne Janson
* 2020: *Acatama von Anton Rey,* SRF, Roll: Andrea, Reschy: Mark Ginzler
* 2020: *Grauen* - Folg 5 *Guetnachtgschichtli* vum Andri Bänziger, SRF, Roll: Chinschtleri, Reschy: Susanne Janson
* 2021: *Herrgottsbetong* vum Peter Weingartner, SRF, Roll: Schueverchaiferi, Reschy: Päivi Stalder
* 2021: *Schreckmümpfeli - Hammerschlag* vu dr Regula Wülser, SRF, Roll: Verzelleri, Reschy: Päivi Stalder
* 2021: *Schreckmümpfeli - Nur ein paar Kopien* vum Martin Lagoda, SRF, Roll: Alli Fraue, Reschy: Päivi Stalder

## as Sinchroonsprächeri
* 2020: *Bruno Manser - Die Stimme des Regenwaldes,* uf Hoochdytsch sinchronisiert, Roll: Barbara (NR)
* 2021: *Schwarze Spinne,* uf hoochdytsch un bärndütsch, Roll: Heimisbäuerin, Reschy: Markus Fischer

## Weblink
* Vera Flück uf dr Websyte vum Theater Baasel
* d Vera Flück uf dr Websyte vum LuckyPunch-Management
* 

## Fueßnote